Diari Oficial de la Generalitat Valenciana


Sumari del DOGV 9137, del 28-07-2021 (2021/8210)

DECRET 23/2021, de 26 de juliol, del president de la Generalitat, pel qual nomena les persones membres del Consell de l'Audiovisual de la Comunitat Valenciana.
---------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8210


Data del document
:   26-07-2021

Organisme emissor
:   Presidència de la Generalitat

Tipus de document
:   Decret

DECRET 23/2021, de 26 de juliol, del president de la Generalitat, pel qual nomena les persones membres del Consell de l'Audiovisual de la Comunitat Valenciana. [2021/8210]  
L'article 8 de la Llei 10/2018, de 18 de maig, de creació del Consell de l'Audiovisual de la Comunitat Valenciana, regula la composició d'aquest òrgan col·legiat.  
Segons l'apartat 2 d'aquest article, cinc de les persones membres del Consell de l'Audiovisual de la Comunitat Valenciana han de ser proposades per les Corts i dues pel Consell.  
El passat 18 de juny de 2021, el Consell acordà proposar José María Vidal Beltrán i Empar Marco Estellés, com a membres del Consell de l'Audiovisual de la Comunitat Valenciana.  
Juntament amb això, el Ple de les Corts, en la sessió de 8 de juliol de 2021, va aprovar la Resolució 386/X, en la qual es proposà, com a membres designats per les Corts del Consell de l'Audiovisual de la Comunitat Valenciana, Manuel Alberola Manero, María del Carmen Carretón Ballester, Anna Gimeno Berbegal, Dolors López Alarcón i Àlvar Peris Blanes.  
L'apartat 7 de l'article 8 de la Llei de creació del Consell de l'Audiovisual de la Comunitat Valenciana, abans esmentada, estableix que el nomenament de les persones membres del Consell de l'Audiovisual de la Comunitat Valenciana, i el de la presidència d'aquest, es realitzarà per decret del president o de la presidenta de la Generalitat, conforme a les propostes realitzades per les Corts i el Consell, i els decrets de nomenament seran publicats en el Diari Oficial de la Generalitat Valenciana.  
  
D'acord amb el que s'ha exposat, i de conformitat amb el que disposen els preceptes esmentats anteriorment,  
  
  
DECRETE  
  
Primer  
Nomenar, com a membres del Consell de l'Audiovisual de la Comunitat Valenciana proposats pel Consell, José María Vidal Beltrán i Empar Marco Estellés.  
  
Segon  
Nomenar, com a membres del Consell de l'Audiovisual de la Comunitat Valenciana proposats per les Corts, Manuel Alberola Manero, María del Carmen Carretón Ballester, Anna Gimeno Berbegal, Dolors López Alarcón i Àlvar Peris Blanes.  
  
Tercer  
D'acord amb el que disposa l'article 8, apartat 7, de la Llei 10/2018, de 18 de maig, de creació del Consell de l'Audiovisual de la Comunitat Valenciana, l'eficàcia dels nomenaments tindrà lloc quan les persones nomenades prenguen possessió.  
  
Quart  
Aquest decret es publicarà en el Diari Oficial de la Generalitat Valenciana.  
  
València, 26 de juliol de 2021  
  
El president de la Generalitat,  
XIMO PUIG I FERRER.